ทรูดิ่งแรงตามคาด
หุ้นมือถือร่วงลงหลัง ศาลปกครองศสูงสุดมีคำสั่งยืนตามศาลปกครองกลาง ระงับการประมูลใบอนุญาตโทรศัพท์เคลื่อนที่ระบบ 3จี
23 ก.ย. 2553

หุ้นมือถือร่วงลงหลัง ศาลปกครองศสูงสุดมีคำสั่งยืนตามศาลปกครองกลาง ระงับการประมูลใบอนุญาตโทรศัพท์เคลื่อนที่ระบบ 3จี
เป็นไปตามคาด  เช้าวันนี้ หุ้นมือถือร่วงลง โดยเฉพาะหุ้นบริษัททรูคอร์ปอเรชั่น(TRUE)ดิ่งหนักสุดกว่า 8% หลัง ศาลปกครองศสูงสุดมีคำสั่งยืนตามศาลปกครองกลางให้คณะกรรมการกิจการโทรคมนาคมแห่งชาติ(กทช.) ระงับการประมูลใบอนุญาตโทรศัพท์เคลื่อนที่ระบบ 3จี โดยTRUE เปิดที่ 4.56 บาทก่อนถูกถล่มต่อลงไป ซื้อขายแถว 4.50 บาท ลดลง 040 บาท  ส่วน บริษัทแอดวานซ์ อินโฟร์เซอร์วิส(ADVANC)บริษัท โทเทิ่ล แอ็คเซ็ส คอมมูนิเคชั่น (DTAC) ปรับตัวลงไม่มากนัก ADVANC  ลดลง 0.75 บาท ซื้อขายที่91บาท และDTAC ซื้อขายบริเวณ 39.25 บาท ลดลง 0.50 บาท นักวิเคราะห์บริษัทหลักทรัพย์ฟินันเซียไซรัส ระบุว่า ราคาหุ้น TRUE, DTAC, ADVANC ที่ลดลงเพราะมีความเสี่ยงมากขึ้น โดยเฉพาะ TRUE ที่อายุสัมปทานเหลือเพียง 3 ปี ขณะที่ถ้ารอ กสทช. จัดประมูล 3G อย่างเร็วคือ 2 ปี ขณะที่ทั้ง ADVANC และ DTAC น่าจะจ่ายปันผลพิเศษได้ทั้งคู่ ทำให้ราคาหุ้นปรับตัวลงไม่มากนัก